Зрение школьников Витебщины проверят в рамках проекта "Я вижу!" » Афіцыйны сайт раённай газеты "Міёрскія навіны"
Зрок школьнікаў Віцебшчыны правераць у рамках праекта “Я бачу!”
21.12.2018, 16:01,
Пр 1 862
Зрок школьнікаў Віцебшчыны правераць у рамках праекта “Я бачу!”. За тры гады ён дапамог звыш 30 тысячам дзяцей. Кампанія Velcom аб’явіла пра старт каляднай акцыі “Рабіць дабро так проста” і запусціла сацыяльны відэаролік з удзелам маленькіх беларусаў. Сабраныя сродкі дапамогуць у 2019 годзе рэалізаваць у Віцебскай вобласці дабрачынны праект “Я бачу!”. Мабільныя брыгады ўрачоў-афтальмолагаў правераць зрок у сельскіх школьнікаў.
Маштабны праект “Я бачу!” з 2016 года рэалізуюць Рэспубліканскае грамадскае аб’яднанне “Беларускі дзіцячы фонд” і кампанія Velcom пры падтрымцы Міністэрства аховы здароўя. Фонд штогод фарміруецца па выніках дабрачыннай ініцыятывы “Рабіць дабро так проста”.
Каб стаць удзельнікам дабрачыннага марафону, да 31 снежня падключыце любы з тарыфных планаў лінейкі “Камфорт”. Гэта прынясе ў скарбонку праекта “Я бачу!” 10 рублёў.
Клапаціцца пра тое, каб дзеці маглі разгледзець як мага больш радкоў у звычайнай табліцы для праверкі зроку і ўбачыць шмат цікавага ў навакольным асяроддзі, заклікае праект “Я бачу!”. Спосабы простыя: правільнае харчаванне, гімнастыка для зроку і своечасовыя візіты да афтальмолага.
Да канца лістапада мабільныя брыгады ўрачоў ужо агледзелі 10 791 малога ў школах сямі раёнаў Брэстчыны. Парушэнні зроку выяўлены ў 38,4%.
У 2019 годзе праект “Я бачу!” пройдзе на Віцебшчыне.
Ганна ДРАГАН.
» Белорусский фонд финансовой поддержки предпринимателей для миорчан
» Сенаторы от Витебщины
» Праект “10х15”
» “Захавай жыццё”